# คณะวิศวกรรมศาสตร์ มหาวิทยาลัยสงขลานครินทร์
คณะวิศวกรรมศาสตร์ มหาวิทยาลัยสงขลานครินทร์  จัดตั้งและเปิดการเรียนการสอนเมื่อ พ.ศ. 2510 เป็นคณะวิศวกรรมศาสตร์ในประเทศไทยที่เก่าแก่เป็นอันดับที่ 7 ในช่วงก่อตั้งได้ฝากเรียนที่มหาวิทยาลัยแพทยศาสตร์ ก่อนที่จะย้ายมาเรียนที่หาดใหญ่จนถึงปัจจุบัน

 ประวัติ 
คณะวิศวกรรมศาสตร์ เป็นคณะแรกของมหาวิทยาลัยสงขลานครินทร์ และเป็นคณะวิชาที่เก่าแก่ที่สุดในภาคใต้ ได้รับการจัดตั้งขึ้นพร้อมกับมหาวิทยาลัยสงขลานครินทร์ ใน พ.ศ. 2510 ซึ่งในขณะนั้นใช้ชื่อ มหาวิทยาลัยภาคใต้ และเริ่มรับนักศึกษาในปีนั้นจำนวน 50 คนแต่ในขณะนั้นสถานที่ศึกษา ที่อำเภอหาดใหญ่ จังหวัดสงขลา ยังสร้างไม่เสร็จ จึงต้องฝากนักศึกษาในขณะนั้นไปเรียนที่ คณะวิทยาศาสตร์การแพทย์ มหาวิทยาลัยแพทยศาสตร์ไปก่อน การเรียนการสอนในช่วงนั้นเป็นไปด้วยความยากลำบากมาก

การดำเนินการในระยะแรก ในช่วงแรก พ.ศ. 2511-2513 ประสบกับปัญหาขาดแคลนบุคลากร เครื่องมืออุปกรณ์ และสถานที่ด้านการเรียนการสอนบางวิชาอย่างมาก เช่น ในหมวดวิชาช่างเบื้องต้น ต้องฝากนักศึกษาไปเรียนที่ โรงเรียนช่างฝีมือทหาร ส่วนวิชาพื้นฐานทางวิทยาศาสตร์ ใช้คณาจารย์จากคณะวิทยาศาสตร์การแพทย์ มหาวิทยาลัยแพทยศาสตร์ ร่วมกับคณาจารย์จากโรงเรียนอาชีวศึกษาและวิทยาลัยเทคนิค สังกัดกระทรวงศึกษาธิการ และนักเรียนทุน “โคลัมโบ” ที่มีทุนผูกพันกับมหาวิทยาลัยเป็นส่วนใหญ่ มาช่วยสอน ในระหว่างนั้นได้รีบเร่งก่อสร้างที่ทำการถาวร ของคณะฯ ที่อำเภอหาดใหญ่ จังหวัดสงขลา และได้สั่งซื้อเครื่องมืออุปกรณ์ประกอบการเรียนการสอนไปพร้อม ๆ กัน

ใน พ.ศ. 2514 การก่อสร้างอาคารของคณะฯ เสร็จสิ้น พร้อมกับได้มีการติดตั้งเครื่องมืออุปกรณ์การศึกษาไว้บ้างแล้ว จึงได้ย้ายนักศึกษารวมประมาณ 200 คนยกเว้นนักศึกษาในชั้นปี่ที่ 1 มาเรียนที่คณะวิศวกรรมศาสตร์ มหาวิทยาลัยสงขลานครินทร์ วิทยาเขตหาดใหญ่ ซึ่งตั้งอยู่บริเวณ เชิงเขาคอหงส์ ต. คอหงส์ อ. หาดใหญ่ จ. สงขลา ส่วนนักศึกษาชั้นปีที่ 1 ยังคงให้เรียนอยู่ที่สำนักงานชั่วคราวที่กรุงเทพฯ ต่อไปอีกหนึ่งปีการศึกษา และใน พ.ศ. 2515 จึงย้ายนักศึกษาทั้งหมดมาที่คณะวิศวกรรมศาสตร์ มหาวิทยาลัยสงขลานครินทร์ วิทยาเขตหาดใหญ่ ดังนั้นใน พ.ศ. 2514 นี้เองที่คณะฯ ได้ผลิตบัณฑิตซึ่งสำเร็จการศึกษาเป็นรุ่นแรกจำนวน 13 คน

 ทำเนียบคณบดี 
ทำเนียบคณบดีคณะวิศวกรรมศาสตร์ มหาวิทยาลัยสงขลานครินทร์รายนามคณบดีวาระการดำรงตำแหน่ง1. ศ.ดร.สตางค์ มงคลสุข*****???? พ.ศ. 2510 - ???? พ.ศ. 25112. ดร.นาท ตันฑวิรุฬ???? พ.ศ. 2512 - ???? พ.ศ. 25133. ดร.ปรีดา วิบูลย์สวัสดิ์4 ธ.ค. พ.ศ. 2513 - 31 ธ.ค. พ.ศ. 25144. ศ.ดร.บัวเรศ คำทอง*****1 ม.ค. พ.ศ. 2515 - 17 เม.ษ. พ.ศ. 25155. ศ.ดร.ไวกูณฐ์ ชลิตพันธุ์18 เม.ย. พ.ศ. 2515 - 31 มี.ค. พ.ศ. 25176. ผศ.ดร.ผาสุข กุลละวณิชย์*****1 เม.ย. พ.ศ. 2517 - 21 ต.ค. พ.ศ. 25187. ผศ.ดร.นักสิทธ์ คูวัฒนาชัย22 ต.ค. พ.ศ. 2518 - 18 ก.ค. พ.ศ. 25228. ดร.บุญ จันทร์ทักษิโณภาส19 ก.ค. พ.ศ. 2522 - 31 ต.ค. พ.ศ. 25229. ผศ.ดร.จุลละพงค์ จุลละโพธิ1 พ.ย. พ.ศ. 2522 - 31 ต.ค. พ.ศ. 252610. รศ.ดร.ศุภโชค วิริยโกศล1 พ.ย. พ.ศ. 2526 - 1 ต.ค. พ.ศ. 253011. อ.วีระพันธุ์ มุสิกสาร2 ต.ค. พ.ศ. 2530 - 30 ก.ย. พ.ศ. 253412. ผศ.ดร.สุรพล อารีย์กุล1 ต.ค. พ.ศ. 2534 - 30 ก.ย. พ.ศ. 253813. อ.พิชิต เรืองแสงวัฒนา1 ต.ค. พ.ศ. 2538 - 30 ก.ย. พ.ศ. 254614. รศ.ดร.ชูศักดิ์ ลิ่มสกุล*****1 ต.ค. พ.ศ. 2546 - 30 ก.ย. พ.ศ. 255215. รศ.ดร.จรัญ บุญกาญจน์1 ต.ค. พ.ศ. 2552 - 30 ก.ย. พ.ศ. 255616. รศ.ดร.อุดมผล พืชน์ไพบูลย์1 ต.ค. พ.ศ. 2556 - 30 ก.ย. พ.ศ. 256017. รศ.ดร.ธนิต เฉลิมยานนท์1 ต.ค. พ.ศ. 2560 - ปัจจุบัน

หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น สร้างขึ้นเมื่อ 22 มีนาคม 2556 

 การปรับเปลี่ยนโครงสร้าง 
มหาวิทยาลัยสงขลานครินทร์ได้ปรับเปลี่ยนโครงสร้างการบริหารเนื่องจากปรับรูปแบบการบริหารมหาวิทยาลัยเป็นมหาวิทยาลัยในกำกับของรัฐตาม  ตั้งแต่ 7 ตุลาคม 2563 มีผลให้ปรับเปลี่ยนภาควิชาเป็นสาขาวิชา

 หลักสูตรที่เปิดสอน 
ปัจจุบันคณะวิศวกรรมศาสตร์ มหาวิทยาลัยสงขลานครินทร์ เปิดทำการเรียนการสอนในหลักสูตร ดังต่อไปนี้

 สาขาวิชา ระดับปริญญาตรี ระดับปริญญาโท ระดับปริญญาเอก วิศวกรรมโยธาหลักสูตรวิศวกรรมศาสตรบัณฑิต
 สาขาวิศวกรรมโยธา
 สาขาวิศวกรรมสิ่งแวดล้อมหลักสูตรวิศวกรรมศาสตรมหาบัณฑิต
 สาขาวิศวกรรมโยธา
 สาขาวิศวกรรมสิ่งแวดล้อมหลักสูตรปรัชญาดุษฎีบัณฑิต
 สาขาวิชาวิศวกรรมโยธา
 สาขาวิชาวิศวกรรมสิ่งแวดล้อม วิศวกรรมไฟฟ้าหลักสูตรวิศวกรรมศาสตรบัณฑิต
 สาขาวิชาวิศวกรรมไฟฟ้า
 สาขาวิชาวิศวกรรมชีวการแพทย์หลักสูตรวิศวกรรมศาสตรมหาบัณฑิต
 สาขาวิชาวิศวกรรมไฟฟ้าหลักสูตรปรัชญาดุษฎีบัณฑิต
 สาขาวิชาวิศวกรรมไฟฟ้า วิศวกรรมเครื่องกลหลักสูตรวิศวกรรมศาสตรบัณฑิต
สาขาวิชาวิศวกรรมเครื่องกล
สาขาวิชาวิศวกรรมเมคาทรอนิกส์หลักสูตรวิศวกรรมศาสตรมหาบัณฑิต
 สาขาวิชาวิศวกรรมเครื่องกลหลักสูตรปรัชญาดุษฎีบัณฑิต
 สาขาวิชาวิศวกรรมเครื่องกล วิศวกรรมอุตสาหการหลักสูตรวิศวกรรมศาสตรบัณฑิต
 สาขาวิชาวิศวกรรมอุตสาหการ
 สาขาวิชาวิศวกรรมการผลิตหลักสูตรวิศวกรรมศาสตรมหาบัณฑิต
 สาขาวิชาวิศวกรรมอุตสาหการ
 สาขาการจัดการอุตสาหกรรม- วิศวกรรมเคมีหลักสูตรวิศวกรรมศาสตรบัณฑิต
 สาขาวิชาวิศวกรรมเคมีหลักสูตรวิศวกรรมศาสตรมหาบัณฑิต
 สาขาวิชาวิศวกรรมเคมีหลักสูตรปรัชญาดุษฎีบัณฑิต
 สาขาวิชาวิศวกรรมเคมี วิศวกรรมเหมืองแร่และวัสดุหลักสูตรวิศวกรรมศาสตรบัณฑิต
 สาขาวิชาวิศวกรรมเหมืองแร่และวัสดุหลักสูตรวิศวกรรมศาสตรมหาบัณฑิต
 สาขาวิชาวิศวกรรมเหมืองแร่และวัสดุหลักสูตรปรัชญาดุษฎีบัณฑิต
 สาขาวิชาวิศวกรรมเหมืองแร่และวัสดุ วิศวกรรมคอมพิวเตอร์  สาขาวิชาวิศวกรรมคอมพิวเตอร์หลักสูตรวิศวกรรมศาสตรบัณฑิต
 สาขาวิชาวิศวกรรมคอมพิวเตอร์
 สาขาวิชาวิศวกรรมปัญญาประดิษฐ์ รับนักศึกษารุ่นแรก พ.ศ. 2564หลักสูตรวิศวกรรมศาสตรมหาบัณฑิต
 สาขาวิชาวิศวกรรมคอมพิวเตอร์หลักสูตรปรัชญาดุษฎีบัณฑิต
สาขาวิชาวิศวกรรมคอมพิวเตอร์ วิศวกรรมเฉพาะทาง สาขาวิชาวิศวกรรมและการจัดการนวัตกรรมหลักสูตรวิทยาศาสตรมหาบัณฑิต
สาขาการจัดการเทคโนโลยีสารสนเทศ-

 ศิษย์เก่าที่มีชื่อเสียง
 ศิลปชัย จารุเกษมรัตนะ - ปลัดกระทรวงคมนาคม
 ดรุณ ฉายแสง - อธิบดีกรมท่าอากาศยาน
ปฐม เฉลยวาเรศ - อธิบดีกรมทางหลวงชนบท
 ประภัสสร์ มาลากาญจน์ - ผู้ว่าราชการจังหวัด
 กีรพัฒน์ เจียมเศรษฐ์ - ผู้ว่าการการไฟฟ้านครหลวง